stanford-oval/wikipedia huggingface dataset:
บิชอป (หมากรุก)

บิชอปในรูปแบบสทอนตันมาตรฐาน


บิชอป (อังกฤษ: Bishop) เป็นตัวหมากรุกที่ใช้ในหมากรุกสากล บิชอปสามารถเดินได้ในแนวทแยงมุม 4 ทิศทาง (X) ในระยะยาวจนสุดกระดาน หรือจนกว่าจะมีตัวยืนขวาง
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |                          |                          |                          |                          |                          |                          |                          |                          | 8 |
| 7 |                          |                          |                          |                          |                          |                          |                          |                          | 7 |
| 6 |                          |                          |                          |                          |                          |                          |                          |                          | 6 |
| 5 |                          |                          |                          |                          |                          |                          |                          |                          | 5 |
| 4 |                          |                          |                          |                          |                          |                          |                          |                          | 4 |
| 3 |                          |                          |                          |                          |                          |                          |                          |                          | 3 |
| 2 |                          |                          |                          |                          |                          |                          |                          |                          | 2 |
| 1 |                          |                          |                          |                          |                          |                          |                          |                          | 1 |
|  | a | b | c | d | e | f | g | h |  |
ตำแหน่งที่บิชอปสามารถเดินได้
หมากรุกไทย

เรียกว่า โคน
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |              |              |              |              |              |              |              |              | 8 |
| 7 |              |              |              |              |              |              |              |              | 7 |
| 6 |              |              |              |              |              |              |              |              | 6 |
| 5 |              |              |              |              |              |              |              |              | 5 |
| 4 |              |              |              |              |              |              |              |              | 4 |
| 3 |              |              |              |              |              |              |              |              | 3 |
| 2 |              |              |              |              |              |              |              |              | 2 |
| 1 |              |              |              |              |              |              |              |              | 1 |
|  | a | b | c | d | e | f | g | h |  |
ดูเพิ่ม

หมากรุก
บิกริกส์: โอเวอร์เดอะโรดเรสซิง

| บิกริกส์: โอเวอร์เดอะโรดเรสซิง |
| --- | --- |
ผู้พัฒนา: Stellar Stone
ผู้จัดจำหน่าย: GameMill Publishing
อำนวยการผลิต: Sergey Titov
ออกแบบ: Artem Mironovsky
โปรแกรมเมอร์: Denis Julitov Sergey Titov
ศิลปิน: Yaroslav Kulov Svetlana Slavinskaya Peter Jameson Tim Maletsky
แต่งเพลง: Alex Burton
เครื่องเล่น: Microsoft Windows
วางจำหน่าย: NA: 20 พฤศจิกายน ค.ศ. 2003
แนว: แข่งรถ
รูปแบบ: เดี่ยว
บิกริกส์: โอเวอร์เดอะโรดเรสซิง (อังกฤษ: Big Rigs: Over the Road Racing) เป็นวิดีโอเกมแข่งรถใน ค.ศ. 2003 ที่พัฒนาโดย Stellar Stone และเผยแพร่โดย GameMill Publishing ผู้เล่นจะควบคุมรถบรรทุกกึ่งพ่วง ("บิกริก") และแข่งกับฝ่ายตรงข้ามที่อยู่นิ่งผ่านเช็กพอยต์บนเส้นทางรถบรรทุกสหรัฐ เนื่องจากบั๊กจำนวนมากและไม่มีวิธีเล่นเกมที่เหมาะสม ทำให้ บิกริกส์ ถูกวิจารณ์อย่างหนัก กลายเป็นเกมที่ได้เรตติงแย่ที่สุดในเว็บไซต์เมทาคริติกและเกมแรงกิงส์ และถูกกล่าวถึงในสื่อสิ่งพิมพ์เกมว่าเป็นหนึ่งในวิดีโอเกมที่แย่ที่สุดตลอดกาล เกมนี้ยังก่อให้เกิดสาวกเกมนับตั้งแต่วันเผยแพร่
วิธีเล่น

บิกริกส์: โอเวอร์เดอะโรดเรสซิง เป็นวิดีโอเกมแข่งรถ ถึงแม้ว่าบนบรรจุภัณฑ์ระบุว่าเป็นการแข่งขันบนเส้นทางรถบรรทุกสหรัฐเพื่อกลายเป็นผู้ส่งสินค้าคนแรกและหลีกเลี่ยงการถูกจับกุมโดยตำรวจ ตัวเกมกลับไม่มีการบังคับใช้กฎหมายใด ๆ ทั้งสิ้น ผู้เล่นต้องเลือกรถบรรทุกกึ่งพ่วง ("บิกริก") และเส้นทาง 5 เส้นทาง ถึงแม้ว่าการเลือกเส้นทางที่สี่จะทำให้เกมเกิดข้อผิดพลาด หลังเลือกเสร็จแล้ว ผู้เล่นจะต้องควบคุมรถบรรทุกด้วยปุ่มลูกศรผ่านเช็กพอยต์ การขับถอยหลังจะทำให้รถขยับด้วยความเร็วคงที่ ในขณะที่การหยุดกดปุ่มจะทำให้รถบรรทุกหยุดทันที
การแข่งรถนี้ไม่มีการจับเวลา และรถฝ่ายตรงข้ามก็ไม่ขยับตัว รถบรรทุกของผู้เล่นสามารถขับทะลุรถฝ่ายตรงข้ามและวัตถุทั้งหมดบนถนนเนื่องจากไม่มีขั้นตอนวิธีการตรวจสอบการชน ไม่มีการลงโทษจากการขับออกนอกถนน รถบรรทุกสามารถขึ้นและลงเนินเขาได้โดยไม่มีผลต่อความเร็วรถ และสามารถขับผ่านพื้นที่ว่างเปล่านอกแผนที่เกมได้ หลังชนะการแข่ง ผู้เล่นจะได้ถ้วยพร้อมกับประโยค "คุณคือผู้ชนะ !" (You're winner ! [ตามต้นฉบับ])
คำตอบรับ

เว็บไซต์เมทาคริติกจัดให้ บิกริกส์: โอเวอร์เดอะโรดเรสซิง ได้เสียงตอบรับในระดับ "ไม่ชอบอย่างมาก" จากความเห็น 5 อัน ทำให้ทางเว็บคำนวณคะแนนตามค่าเฉลี่ยแบบถ่วงน้ำหนักอยู่ที่ 8/100 ซึ่งเป็นคะแนนที่ต่ำที่สุดเท่าที่เคยมีมา เกมนี้ยังคงเป็นเกมที่แย่ที่สุดตลอดกาลในเกมแรงกิงส์ ส่วนเกมสปอต (2004) โคตากุ (2012 และ 2015) คอมพิวเตอร์แอนด์วิดีโอเกมส์ (2013) ฮาร์ดคอร์เกมเมอร์ (2014) เกมส์เรดาร์+ (2017) และพีซีเกมเมอร์ (2019) จัดให้ บิกริกส์ เป็นหนึ่งในวิดีโอเกมที่แย่ที่สุดตลอดกาล
Steve Haske จาก เกมโซน กล่าวถึงเกมนี้เป็นเกมแข่งรถที่ "แย่มากที่สุด" ใน ค.ศ. 2011 X-Play จัดให้เกมนี้อยู่ในช่อง "เกมส์ที่คุณไม่ควรซื้อ" ประจำเดือนมีนาคม ค.ศ. 2004 มอร์แกน เว็บบ์กล่าวถึง บิกริกส์ เป็น "เกมที่แย่ที่สุดเท่าที่เคยมีมา" และไม่ใส่คะแนน เพราะระบบลงคะแนนไม่อนุญาตให้ใส่ศูนย์คะแนน NYU Game Center จัดแสดงเกมนี้ในนิทรรศการ Bad Is Beautiful: An Exhibition Exploring Fascinatingly Bad Games at the NYU Game Center ประจำเดือนเมษายน ค.ศ. 2012
แหล่งข้อมูลอื่น

บิกริกส์: โอเวอร์เดอะโรดเรสซิง ที่ MobyGames
บิล นาย

| บิล นาย |
| --- | --- |

สารนิเทศภูมิหลัง
เกิด:  (1949-12-12) 12 ธันวาคม ค.ศ. 1949 (74 ปี) วิลเลียม ฟรานซิส นาย
คู่ครอง: ไดแอนา ควิก (1980-2008)
อาชีพ: นักแสดง
ปีที่แสดง: 1976 - ปัจจุบัน
ฐานข้อมูล
IMDb
วิลเลียม ฟรานซิส นาย (อังกฤษ: William Francis Nighy, ออกเสียง /ˈnaɪ/) เป็นนักแสดงชาวอังกฤษที่มีชื่อเสียงจากบทศิลปินเพลงร็อกตกอับที่กลับมามีเพลงฮิตอีกครั้งในวัย 50 กว่าปี จากภาพยนตร์ตลกเรื่อง Love Actually (2003)  ภาพยนตร์ของริชาร์ด เคอร์ติส ที่ทำให้เขาได้รับรางวัลบาฟตา สาขานักแสดงประกอบยอดเยี่ยม และเป็นที่รู้จักในระดับนานาชาติ
บิล นายเริ่มชีวิตการแสดงตั้งแต่ ค.ศ. 1975 หลังจากจบจากโรงเรียนการแสดง โดยมีผลงานแสดงละครเวทีและละครโทรทัศน์  เริ่มงานแสดงภาพยนตร์ตั้งแต่ปี 1981  หลังจากเริ่มมีชื่อเสียงในวงกว้างหลังการแสดงเรื่อง Love Actually  เขามีผลงานแสดงใน Underworld (สงครามโค่นพันธุ์อสูร) และภาคต่ออีก 2 ภาคในปี 2006 และ 2009,  Shaun of the Dead (2004), Pirates of the Caribbean: Dead Man's Chest (สงครามปีศาจโจรสลัดสยองโลก ปี 2006) และภาคต่อ Pirates of the Caribbean: At World's End (ผจญภัยล่าโจรสลัดสุดขอบโลก ปี 2007) Valkyrie (ยุทธการดับจอมอหังการ์อินทรีเหล็ก ปี 2008)  และรับบทใน Harry Potter and the Deathly Hallows (แฮร์รี่ พอตเตอร์กับเครื่องรางยมทูต ออกฉายปี 2010)
แหล่งข้อมูลอื่น

Bill Nighy Bill Nighy Experience
Bill Nighy Org เก็บถาวร 2009-03-30 ที่ เวย์แบ็กแมชชีน - news, info, photos, media
Bill Nighy - Still Crazy เก็บถาวร 2021-01-26 ที่ เวย์แบ็กแมชชีน website
บิล ดัฟฟ์

| บิล ดัฟฟ์ |
| --- | --- |
เกิด:  (1974-02-24) 24 กุมภาพันธ์ ค.ศ. 1974 (50 ปี)
สัญชาติ:  อเมริกัน
ชื่ออื่น: "บิ๊ก บิล"
การศึกษา: สังคมวิทยา (มหาวิทยาลัยเทนเนสซี ค.ศ. 1997)
อาชีพ: นักแสดง (ปัจจุบัน)
มีชื่อเสียงจาก: ผู้เล่นอเมริกันฟุตบอลระดับอาชีพ, นักมวยปล้ำ, นักแสดง, ผู้ฝึกศิลปะการต่อสู้
ส่วนสูง: 6 ft 4 in (1.92 m)
ตำแหน่ง: ผู้ดำเนินรายการ
บิล ดัฟฟ์ (อังกฤษ: Bill Duff; 24 กุมภาพันธ์ ค.ศ. 1974 — ) เป็นอดีตดีเฟนซีฟแทกเกิลของการแข่งขันเอ็นเอฟแอล, เอ็นเอฟแอลยุโรป และอารีนาฟุตบอลลีก รวมถึงเป็นผู้ดำเนินรายการฮิวแมนเวปปอน ทางช่องฮิสทรี เขาได้รับสายน้ำตาลในกีฬาทังซูโด ซึ่งเป็นศิลปะการต่อสู้ของเกาหลีที่หมายถึง"การต่อสู้ตามท้องถนนเกาหลี"
ดัฟฟ์เติบโตในเขตเมืองเดลเรน รัฐนิวเจอร์ซีย์ และเข้าเรียนที่โรงเรียนมัธยมเดลเรน ที่เขาได้เป็นนักมวยปล้ำออลอเมริกัน[ต้องการอ้างอิง]
ดัฟฟ์ได้เป็นรองกัปตันทีมเทนเนสซีโวลันเทียร์ในปี ค.ศ. 1997 และเล่นให้กับทีมคลีฟแลนด์บราวน์สในช่วงปี ค.ศ. 1999-2000 เขาเริ่มต้นกับทีมออร์แลนโดเรจในการแข่งขันเอ็กซ์เอฟแอล และเล่นในปี ค.ศ. 2002 ให้แก่ทีมเบอร์ลินธันเดอร์ในการแข่งเอ็นเอฟแอลยุโรป หลังจากนั้น เขาได้เล่นในการแข่งขันอารีนาฟุตบอลลีกให้แก่ทีมอินเดียนาไฟร์เบิร์ด และโคลัมบัสเดสทรอยเยอร์
บิล ดัฟฟ์ และเจสัน แชมเบอส์ ยังมีโอกาสได้รับคำชี้แนะวิชามวยไทย จากครูยอดธง เสนานันท์, มวยไทยเลิศฤทธิ์ จากพลโทสุภโชค สัมปัตตะวนิช, กระบี่กระบอง จากวัดพุทไธศวรรย์, มวยไทยลพบุรี จากครูประดิษฐ์ เล็กคง และมวยไชยา จากครูแปรง ผ่านรายการฮิวแมนเวปปอน ตอนที่ 1 ที่มีการจัดฉายในหลายประเทศ
แหล่งข้อมูลอื่น

NFL stats
AFL stats
บิล ดัฟฟ์ ที่อินเทอร์เน็ตมูวีเดตาเบส
บิลลี เรย์ ไซรัส

| บิลลี เรย์ ไซรัส |
| --- | --- |
ไซรัสในปี ค.ศ. 2019
ข้อมูลพื้นฐาน
ชื่อเกิด: วิลเลียม เรย์ ไซรัส
เกิด:  (1961-08-25) 25 สิงหาคม ค.ศ. 1961 (63 ปี) แฟลตวูดส์ รัฐเคนทักกี สหรัฐอเมริกา
ที่เกิด: แนชวิลล์ รัฐเทนเนสซี สหรัฐอเมริกา
แนวเพลง: คันทรีป็อป
อาชีพ: นักร้อง-นักแต่งเพลง, นักแสดง, โปรดิวเซอร์
เครื่องดนตรี: เสียงร้อง, กีตาร์, เปียโน
ช่วงปี: 1990–ปัจจุบัน
ค่ายเพลง: Mercury, Monument, Madacy, Word/Curb/Warner Bros., New Door/UMe, Walt Disney, Lyric Street

เว็บไซต์: Official site
บิลลี เรย์ ไซรัส (อังกฤษ: Billy Ray Cyrus) เกิดเมื่อวันที่ 25 สิงหาคม ค.ศ. 1961 เป็นนักร้องเพลงคันทรีชาวอเมริกัน นักแต่งเพลง นักแสดง เป็นที่รู้จักที่สุดในผลงานซิงเกิล "Achy Breaky Heart" ไซรัสมียอดขายอัลบั้มหลายแผ่นเสียงทองคำขาว มีซิงเกิลติดท็อป 10 บนชาร์ตยูเอสบิลบอร์ดฮอตคันทรีซองส์ อยู่ 8 ซิงเกิล อัลบั้มที่ประสบความสำเร็จที่สุดของเขาคือ ผลงานอัลบั้มเปิดตัว Some Gave All ที่มียอดขาย 9 แผ่นเสียงทองคำขาว ในสหรัฐอเมริกา และถือเป็นอัลบั้มเปิดตัวที่อันดับ 1 ยาวนานที่สุดบนบิลบอร์ด 200 (อันดับ 1 ยาวนาน 17 สัปดาห์ติดต่อกัน) และยังเป็นอัลบั้มติดอันดับ 1 ติดต่อกันยาวนานที่สุดจากการสำรวจของยุคซาวด์สแกน อัลบั้มติดอยู่บนท็อป 10 นาน 43 สัปดาห์ ซึ่งจำนวนสัปดาห์เป็นรองเพียงอัลบั้ม Ropin' The Wind ของการ์ธ บรูกส์ อัลบั้มมียอดขาย 20 ล้านชุดทั่วโลก ถือเป็นอัลบั้มเปิดตัวที่ขายดีที่สุดตลอดกาลของศิลปินเดี่ยว Some Gave All ยังเป็นอัลบั้มขายดีที่สุดประจำปี 1992 ด้วยยอดขาย 4,832,000 ชุดและยังเป็นอัลบั้มคันทรีเพลงสุดท้ายที่เป็นอัลบั้มขายดีที่สุดประจำปี ในการเป็นนักร้องไซรัสออกซิงเกิลติดชาร์ต 29 ซิงเกิล และมี 15 ซิงเกิลติดท็อป 40
ตั้งแต่ปี 2001-2004 ไซรัสมีผลงานแสดงทางรายการโทรทัศน์ Doc มีเนื้อหาเกี่ยวกับหมอชนบทที่ย้ายจากมอนแทนามายังนครนิวยอร์ก ในปลายปี 2005 เขาเริ่มร่วมแสดงในซีรีส์ทางช่องดิสนีย์เรื่อง Hannah Montana ร่วมกับลูกสาวของเขา ไมลีย์ ไซรัส ออกอากาศยาวนาน 3 ฤดูกาล
บิลลี ไอก์เนอร์

| บิลลี ไอก์เนอร์ |
| --- | --- |
ไอก์เนอร์ใน ค.ศ. 2014
เกิด:  (1978-09-18) 18 กันยายน ค.ศ. 1978 (46 ปี) นครนิวยอร์ก สหรัฐ
ศิษย์เก่า: มหาวิทยาลัยนอร์ทเวสเทิร์น
อาชีพ: นักแสดง นักแสดงตลก ผู้เขียนบท
ปีปฏิบัติงาน: ค.ศ. 2005–ปัจจุบัน
บิลลี ไอก์เนอร์ (อังกฤษ: Billy Eichner; เกิด 18 กันยายน ค.ศ. 1978) เป็นนักแสดงและนักแสดงตลกชาวอเมริกัน ในรายการ บิลลีออนเดอะสตรีต ทางช่องฟันนีออร์ดาย ซึ่งเป็นรายการเกมโชว์ตลกขบขันสังกัดทรูทีวี เขาเป็นทั้งนักแสดง ผู้บริหาร และผู้ผลิต โดยรายการดังกล่าวทำให้ไอก์เนอร์ได้เสนอชื่อเข้าชิงรางวัลเดย์ไทม์เอ็มมี สาขาพิธีกรรายการเกมโชว์ยอดเยี่ยม ใน ค.ศ. 2013 ไอก์เนอร์เป็นที่รู้จักจากการรับบทเป็นเครก มิดเดิลบรุกส์ ในซีรีส์ตลกขบขันเรื่อง พากส์แอนด์เรครีเอชัน, คุณบรรณารักษ์แอมโบรส ในซีรีส์แอนิเมชันทางโทรทัศน์เรื่อง บ็อบส์เบอร์เกอส์, พากย์เสียง ทีโมน ในภาพยนตร์สร้างใหม่ ค.ศ. 2019 ของเดอะไลอ้อนคิง และบ็อบบี ในภาพยนตร์เรื่อง เพื่อนชาย?
บิลลี โอเชียน

| บิลลี โอเชียน |
| --- | --- |

ข้อมูลพื้นฐาน
ชื่อเกิด: เลสลี เซบาสเทียน ชาลส์
เกิด:  (1950-01-21) 21 มกราคม ค.ศ. 1950 (74 ปี)
ที่เกิด: ไฟซาบัด, ตรินิแดดและโตเบโก
แนวเพลง: ริธึมแอนด์บลูส์, ป็อป, โซล
อาชีพ: นักร้อง, นักแต่งเพลง
เครื่องดนตรี: เสียงร้อง, กลองเหล็ก, กีตาร์
ช่วงปี: 1972–ปัจจุบัน
ค่ายเพลง: GTO,  Epic, Jive, Aqua Music

เว็บไซต์: www.billyocean.co.uk
บิลลี โอเชียน (อังกฤษ: Billy Ocean) หรือชื่อเกิดว่า เลสลี เซบาสเทียน ชาลส์ (อังกฤษ: Leslie Sebastian Charles) เกิดเมื่อวันที่ 21 มกราคม ค.ศ. 1950 ที่ไฟซาแบด ตรินิแดด เป็นนักร้องผู้ชนะรางวัลแกรมมี่ชาวอังกฤษ ในแนวเพลงริธึมแอนด์บลูส์ผสมกับป็อป โด่งดังในช่วงคริสต์ทศวรรษ 1970 และ 1980 หลังจากที่เขาใช้เวลา 7 ปีในการประสบความสำเร็จบนชาร์ตท็อป 20 ในสหราชอาณาจักร เขาก็มีซิงเกิลประสบความสำเร็จข้ามมหาสมุทรแอตแลนติกไปในสหรัฐอเมริกา มีอันดับ 1 บนชาร์ตอเมริกัน 3 เพลง
บิตคอนเนกต์

คริปโทเคอร์เรนซีที่หลอกหลวง
| สกุลบิตคอนเนกต์ |
| --- | --- |
โลโก้บิตคอนเนกต์
Ticker symbol: BCC
การพัฒนา
เปิดตัว: 15 กุมภาพันธ์ ค.ศ. 2016
สถานะการพัฒนา: ยกเลิก
ภาษาโปรแกรม: C++
ระบบปฏิบัติการ: วินโดวส์, แมคโอเอส, ลินุกซ์, แอนดรอยด์, ไอโอเอส
ลักษณะต้นฉบับ: โอเพนซอร์ซ
ลิขสิทธิ์: MIT License
เว็บไซต์: https://bitconnect.co/ (last archived version, 28 November 2018)
Ledger
Timestamping scheme: พิสูจน์ว่ามีส่วนได้ส่วนเสีย
Block reward: ร้อยละ 0.42 ในทุก ๆ 15 วัน; เงินเฟ้อร้อยละ 10 ต่อปี
Block time: 60 วินาที
บิตคอนเนกต์ (อังกฤษ: Bitconnect บางครั้งสะกดเป็น BitConnect และเขียนตามรูปแบบเป็น bitconnect, ทิกเกอร์ BCC) เป็นอดีตคริปโทเคอร์เรนซีแบบโอเพนซอร์ซที่มีส่วนกับ bitconnect.co โปรแกรมการลงทุนที่ให้ผลตอบแทนสูง (ประเภทหนึ่งของการฉ้อฉลแบบพอนซี) หลังจากผู้ดูแลแพลตฟอร์มปิดแพลตฟอร์มรายได้ในวันที่ 16 มกราคม ค.ศ. 2018 และคืนเงินผู้ลงทุนใน BCC ทำให้สูญเสียความเชื่อมั่นและค่าของสกุลเงินลดลงจากจุดสูงสุดที่เกือบ 500 ดอลลาร์จนเหลือต่ำกว่า 1 ดอลลาร์
อินเทอร์เน็ตมีม

ณ วันที่ 28 ตุลาคม ค.ศ. 2017 บิตคอนเนกต์จัดพิธีประจำปีครั้งแรก (และครั้งเดียว) ที่พัทยา ประเทศไทย ในระหว่างนั้น นักลงทุนชื่อว่า คาร์ลอส มาตอส (Carlos Matos) จากนครนิวยอร์กให้การนำเสนอเว็บไซต์ที่สมบูรณ์และมีคำรับรอง ซึ่งรวมช่วงที่เขาตะโกนคำว่า "บิตคอนเนกต์!!" อย่างแรงหลายครั้ง ทำให้ฉากนี้กลายเป็นอินเทอร์เน็ตมีมในทันที ทั้งมีมของ Matos และแนวปฏิบัติที่น่าสงสัยของ Bitconnect ได้รับการจัดทำโปรไฟล์โดย John Oliver และ Keegan-Michael Key ในรายการ Last Week Tonight
แหล่งข้อมูลอื่น

เว็บไซต์ทางการ (last archived version, 28 November 2018)
บิต

บิต (อังกฤษ: bit) เป็นหน่วยข้อมูลที่เล็กที่สุด ใช้ระบบคอมพิวเตอร์แบบดิจิทัลและทฤษฎีข้อมูล
ข้อมูลหนึ่งบิต มีสถานะที่เป็นไปได้ 2 สถานะ คือ
0 (ปิด)
1 (เปิด)
เวิร์ด (word) เป็นคำที่ใช้เรียกจำนวนบิตที่มากขึ้น แต่ก็ไม่มีขนาดเป็นมาตรฐานตายตัว บนเครื่องคอมพิวเตอร์สถาปัตยกรรม IA-32 จำนวน 16 บิตจะเรียกว่าเวิร์ด ในขณะที่ 32 บิตเรียกว่า ดับเบิลเวิร์ด (double word) หรือ dword ในขณะที่สถาปัตยกรรมอื่น ๆ หนึ่งเวิร์ดมีค่าเท่ากับ 32 บิต, 64 บิต หรือค่าอื่น ๆ ซึ่งหน่วยประมวลผลกลาง จะทำการประมวลผลกับเวิร์ดได้สะดวกที่สุด
ในระบบโทรคมนาคม หรือเครือข่ายคอมพิวเตอร์ ความเร็วในการส่งนิยมใช้หน่วยในรูปของ บิตต่อวินาที (bps - bits per second)
บิตเป็นหน่วยวัดข้อมูลเล็กที่สุดที่ใช้กันทั่วไป อย่างไรก็ตามในการคำนวณทางควอนตัม (quantum computing) จะใช้หน่วยข้อมูลที่เล็กที่สุดเป็น คิวบิต
หน่วยนับ

1 กิโลบิต (Kb) = 1000*8 บิต หรือ 1024*8 บิต
1 เมกะบิต (Mb) = 1000 กิโลบิต หรือ 1024 กิโลบิต
1 จิกะบิต (Gb) = 1000 เมกะบิต หรือ 1024 เมกะบิต
1 เทราบิต (Tb) = 1000 จิกะบิต หรือ 1024 จิกะบิต
| พหุคูณย่อย> ค่า | พหุคูณย่อย> สัญลักษณ์ | พหุคูณย่อย> ชื่อ | พหุคูณใหญ่> ค่า | พหุคูณใหญ่> สัญลักษณ์ | พหุคูณใหญ่> ชื่อ |  |
| --- | --- | --- | --- | --- | --- | --- |
| 10–1 b | db | เดซิบิต | 101 b | dab | เดคาบิต |  |
| 10–2 b | cb | เซนติบิต | 102 b | hb | เฮกโตบิต |  |
| 10–3 b | mb | มิลลิบิต | 103 b | kb | กิโลบิต |  |
| 10–6 b | µb | ไมโครบิต | 106 b | Mb | เมกะบิต |  |
| 10–9 b | nb | นาโนบิต | 109 b | Gb | จิกะบิต |  |
| 10–12 b | pb | พิโกบิต | 1012 b | Tb | เทระบิต |  |
| 10–15 b | fb | เฟมโตบิต | 1015 b | Pb | เพตะบิต |  |
| 10–18 b | ab | อัตโตบิต | 1018 b | Eb | เอกซะบิต |  |
| 10–21 b | zb | เซปโตบิต | 1021 b | Zb | เซตตะบิต |  |
| 10–24 b | yb | ยอกโตบิต | 1024 b | Yb | ยอตตะบิต |  |
| 10−27 b | rb | รอนโตบิต | 1027 b | Rb | รอนนาบิต |  |
| 10−30 b | qb | เควกโตบิต | 1030 b | Qb | เควตตาบิต |  |
หน่วยที่นิยมใช้แสดงเป็นตัวหนา
ดูเพิ่ม

คิวบิต
บิลลี เบรมเนอร์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  วิลเลียม จอห์น เบรมเนอร์
วันเกิด:  9 ธันวาคม ค.ศ. 1942(1942-12-09)
สถานที่เกิด:  สเตอร์ลิง, Scotland
วันเสียชีวิต:  7 ธันวาคม ค.ศ. 1997(1997-12-07) (54 ปี)
สถานที่เสียชีวิต:  Clifton ดองคัสเตอร์, England
ส่วนสูง:  5 ft 5 in (1.65 m)
ตำแหน่ง:  กองกลาง
สโมสรเยาวชน
1959–1960:  ลีดส์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 1960–1976 |  ลีดส์ยูไนเต็ด |  587 |  (91) |
| 1976–1978 |  ฮัลล์ซิตี |  61 |  (6) |
| 1980–1982 |  ดองคัสเตอร์โรเวอส์ |  5 |  (0) |
| รวม |   |  653 |  (97) |
ทีมชาติ
|  |  Scotland Schoolboys |  4 |  (0) |
| 1963 |  Scotland XI[ต้องการอ้างอิง] |  1 |  (0) |
| 1964–1965 |  Scotland U23 |  4 |  (1) |
| 1964 |  SFA trial v SFL |  1 |  (0) |
| 1965–1975 |  สกอตแลนด์ |  54 |  (3) |
จัดการทีม
1978–1985:  ดองคัสเตอร์โรเวอส์
1985–1988:  ลีดส์ยูไนเต็ด
1989–1991:  ดองคัสเตอร์โรเวอส์
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
วิลเลียม จอห์น เบรมเนอร์ (อังกฤษ: William John Bremner; 9 ธันวาคม 1942 - 7 ธันวาคม 1997) เป็นอดีตนักฟุตบอลและผู้จัดการทีมชาวสก็อต ได้รับการยกย่องว่าเป็นหนึ่งในมิดฟิลด์ที่ยิ่งใหญ่ เขาผสมผสานทักษะการส่งบอลที่แม่นยำเข้ากับการเข้าสกัดที่เหนียวแน่นและความแข็งแกร่งทางร่างกาย เขาเล่นให้กับ ลีดส์ยูไนเต็ด ตั้งแต่ปี ค.ศ. 1959 ถึง 1976 โดยทำหน้าที่เป็นกัปตันทีมตั้งแต่ปี ค.ศ. 1965 ในช่วงเวลาที่ประสบความสำเร็จมากที่สุดช่วงเวลาหนึ่งในประวัติศาสตร์ของสโมสร
ที่ลีดส์ เบรมเนอร์คว้าแชมป์ ดิวิชัน 1 (1968-69 และ 1973-74), ดิวิชัน 2 (1963-64), อินเตอร์-ซิตีส์แฟส์คัพ (1968 และ 1971), เอฟเอคัพ (1972), ลีกคัพ (1968) และ FA Charity Shield (1969) สโมสรยังจบด้วยอันดับสองในการแข่งขันหลายรายการ โดยได้รองแชมป์ลีก 5 สมัย และรองแชมป์บอลถ้วย 7 สมัย รวมถึง ยูโรเปียนคัพ ปี 1975 เขายังได้รับการเสนอชื่อให้เป็น นักฟุตบอลแห่งปีของสมาคมผู้สื่อข่าวฟุตบอล ในปี ค.ศ. 1970 และได้รับการเสนอชื่อให้เป็นหนึ่งในทีมแห่งปีของสมาคมนักฟุตบอลอาชีพ ในฤดูกาล 1973-74 เขาได้รับการโหวตให้เป็นผู้เล่นที่ยิ่งใหญ่ที่สุดตลอดกาลของลีดส์ยูไนเต็ดและมีรูปปั้นอยู่ทางตะวันออกเฉียงใต้ของ เอลแลนด์โรด เขายังถูกรวมอยู่ใน Football League 100 Legends และเป็นสมาชิกของทั้ง หอเกียรติยศฟุตบอลอังกฤษ และ หอเกียรติยศฟุตบอลสกอตแลนด์
บาโยเน็ตตา

| บาโยเน็ตตา |
| --- | --- |
ผู้พัฒนา: PlatinumGames
ผู้จัดจำหน่าย: เซกา นินเท็นโด
กำกับ: ฮิเดกิ คามิยะ
อำนวยการผลิต:  ยูซูเกะ ฮาชิโมโตะ อากิโกะ คุโรดะ (วียู) ฮิโตชิ ยามางามิ (วียู) อัตสึชิ คุโรโอกะ (พีซี) 
ออกแบบ: ฮิโรชิ ชิบาตะ มาซาอากิ ยามาดะ
ศิลปิน: มาริ ชิมาซากิ
เขียนบท: ฮิเดกิ คามิยะ
แต่งเพลง:  รายชื่อผู้แต่งเพลง โนริฮิโกะ ฮิบิโนะ ทากาฮิโระ อิซูตานิ มาซามิ อูเอดะ ฮิโรชิ ยามางูจิ เร คนโดะฮ์ ทากายาซุ โซเดโอกะ เอรีนะ นีวะ โยชิตากะ ซูซูกิ นาโอโตะ ทานากะ 
เครื่องเล่น: เพลย์สเตชัน 3, เอกซ์บอกซ์ 360, วียู, วินโดวส์, นินเท็นโด สวิตช์, เพลย์สเตชัน 4, เอกซ์บอกซ์วัน
วางจำหน่าย:  29 ตุลาคม ค.ศ. 2009 เพลย์สเตชัน 3, เอกซ์บอกซ์ 360JP: 29 ตุลาคม ค.ศ. 2009 NA: 5 มกราคม ค.ศ. 2010 AU: 7 มกราคม ค.ศ. 2010 EU: 8 มกราคม ค.ศ. 2010วียูJP: 20 กันยายน ค.ศ. 2014 NA/EU: 24 ตุลาคม ค.ศ. 2014 AU: 25 ตุลาคม ค.ศ. 2014วินโดวส์ทั่วโลก: 11 เมษายน ค.ศ. 2017นินเท็นโด สวิตช์ทั่วโลก: 16 กุมภาพันธ์ ค.ศ. 2018 JP: 17 กุมภาพันธ์ ค.ศ. 2018เพลย์สเตชัน 4, เอกซ์บอกซ์วันทั่วโลก: 18 กุมภาพันธ์ ค.ศ. 2020 JP: 28 พฤษภาคม ค.ศ. 2020 (เพลย์สเตชัน 4) 
แนว: แอ็กชัน, เดินฟัน
รูปแบบ: เดี่ยว
บาโยเนตต้า หรือ เบโยเน็ตตะ (อังกฤษ: Bayonetta, ญี่ปุ่น: ベヨネッタ; โรมาจิ: Beyonetta) เป็นวิดีโอเกมแนวแอกชันที่สร้างโดย แพลตตินัมเกมส์ (Platinum Games) ของฮิเดะกิ คะมิยะ ผู้สร้างเกม เดวิลเมย์คราย โดยมีเซก้าเป็นผู้จัดจำหน่าย วางจำหน่ายในระบบเพลย์สเตชัน 3 และเอกซ์บอกซ์ 360
เนื้อเรื่อง

นานมาแล้ว มีเผ่าพันธุ์ชาวยุโรปสองกลุ่ม คือ แม่มดอัมบรา (Umbra Witch) ผู้พำนักแห่งความมืด และปราชญ์ลูเมน (Lumen Sage) ผู้ควบคุมแสงสว่าง คอยเฝ้าสังเกตความเป็นไปผ่านช่วงเวลาต่างๆ และคอยรักษาสมดุลในพลังของแต่ละฝ่ายไปพร้อมกัน อย่างไรก็ตาม
วันหนึ่ง สมดุลนั้นก็ถูกทำลาย เป็นจุดเริ่มต้นของการเกิดสงครามครั้งใหญ่ขี้นบนโลก จากนั้น เผ่าอัมบราก็ถูกลบหายไป เหลือเพียงแค่บาโยเนตต้า ผู้หลับใหลโดยสมบูรณ์ อยู่ใต้ก้นบึ้งอันมืดมิดและเหน็บหนาวของทะเลสาบเท่านั้น ที่สามารถหลบมาจากการต่อสู้ครั้งนั้นมาได้ ห้าร้อยปีผ่านพ้น
เธอตื่นขึ้นมา และพบว่าตนเองได้สูญเสียความทรงจำ โดยที่มีเพียงสิ่งเดียวที่จำได้คือ "เธอเป็นแม่มด" ...เพื่อจะคืนความทรงจำที่เลือนหาย บาโยเนตต้าจึงจำเป็นต้องเข้าร่วมในสงครามการต่อสู้ครั้งใหม่ ของแสงสว่างและความมืดอีกครั้ง...
ตัวเกมอิงเรื่องจากความเชื่อของชาวคริสเตียนผสมกับวัฒนธรรมยุโรป ตัวอย่างหนึ่งที่เห็นได้ชัดคือชื่อบอสรองของเกมที่ตั้งชื่อตามคุณธรรมพื้นฐานสี่ประการของคริสเตียน ได้แก่ Iustitia (ความยุติธรรม) Fortitudo (ความอดทน) Sapienta (ความรอบคอบ) และ Temperantia (ความพอประมาณ)
การต่อสู้

ในเกมจะแบ่งออกเป็น 18 ตอน (Chapter) (ปฐมบท ตอนปกติ 16 ตอน และปัจฉิมบท) การต่อสู้ในแต่ละองก์จะแบ่งออกเป็นบท (Verse) โดยในการต่อสู้ตัวเอกสามารถใช้อาวุธที่มีหลากหลาย ทั้งอาวุธของตนเอง อาวุธของศัตรู หรือของสำคัญที่สามารถเปิดทางสู่พื้นที่ถัดไปก็ใช้เป็นอาวุธได้ นอกจากนี้ยังมีเวลามนต์ (Witch Time) เป็นระบบสำคัญในเกมนี้ ตัวเอกสามารถควบคุมเวลาให้ช้าลง ช่วยในสถานการณ์คับขันได้
การโจมตีมอนสเตอร์ปกตินั้นจะมีสิ่งพิเศษที่เรียกว่า การลงทัณฑ์ (Torture Attack) โดยการกดปุ่มตามที่ขึ้นระหว่างการต่อสู้ ตัวเอกก็สามารถใช้การลงทัณฑ์วิธีต่างๆ เช่น กิโยติน ม้าไม้ ช่วยกำจัดศัตรูได้ โดยวิธีการทรมานจะแตกต่างตามเทวดาแต่ละตัว นอกจากนี้ ในการต่อสู้กับบอสใหญ่แต่ละองก์ เมื่อพลังชีวิตของบอสใกล้หมด บาโยเนตต้าก็สามารถใช้ท่าสุดยอด (Climax) ที่เป็นการสร้างอสูรจากเส้นผมของเธอ เพื่อกำจัดศัตรูปิดท้าย
การตอบรับ

ด้วยตัวเกมมีฉากการฆ่าเทพและเทวดาซึ่งมีความรุนแรงมาก การสนทนาที่มีคำไม่สุภาพปรากฏ และภาพบางช่วงของตัวเอกที่อยู่ในสภาพเกือบเปลือย เกมจึงได้เรตสำหรับผู้เล่นอายุ 17 ปีขึ้นไป อย่างไรก็ตามเกมในเวอร์ชัน เอกซ์บอกซ์ 360 ก็ได้คะแนน 40 เต็มจากนิตยสารแฟมิซือ เป็นเกมที่ 12
แหล่งข้อมูลอื่น

Official website เก็บถาวร 2013-12-25 ที่ เวย์แบ็กแมชชีน
Official website (ญี่ปุ่น)
บาโยเน็ตตา ที่เว็บไซต์ Curlie
บิลล์ เอลเลอร์ริงตัน

| ข้อมูลส่วนตัว |
| --- | --- | --- | --- |
ชื่อเต็ม:  วิลเลียม เอลเลอร์ริงตัน
วันเกิด:  30 มิถุนายน พ.ศ. 2466
สถานที่เกิด:  เซาแธมป์ตัน, ประเทศอังกฤษ
วันเสียชีวิต:  4 เมษายน พ.ศ. 2558 (91 ปี)
ส่วนสูง:  6 ft 0 in (1.83 m)
ตำแหน่ง:  กองหลัง
สโมสรเยาวชน
:  Fatfield Colliery
1938–1940:  ซันเดอร์แลนด์
สโมสรอาชีพ*
| ปี |  ทีม |  ลงเล่น |  (ประตู) |
| 1945–1956 |  เซาแธมป์ตัน |  224 |  (10) |
ทีมชาติ
| 1949 |  อังกฤษ บี |  1 |  (0) |
| 1949 |  อังกฤษ |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
วิลเลียม "บิลล์" เอลเลอร์ริงตัน (อังกฤษ: William "Bill" Ellerington; 30 มิถุนายน พ.ศ. 2466 – 4 เมษายน พ.ศ. 2558) เป็นนักฟุตบอลชาวอังกฤษ ผู้ที่เคยลงเล่นให้กับฟุตบอลทีมชาติอังกฤษ 2 ครั้ง และอังกฤษ บี 1 ครั้ง และเขายังใช้เวลาค้าแข้งส่วนใหญ่กับสโมสรฟุตบอลเซาแธมป์ตัน ในตำแหน่งกองหลัง
พ่อของเขาซึ่งมีชื่อว่า บิลล์ เหมือนกัน ยังเป็นนักฟุตบอลของสโมสรฟุตบอลมิดเดิลส์โบโรและสโมสรฟุตบอลเนลสัน ในตำแหน่งกองหลังด้วย
บาสเกตบอลหญิงชิงแชมป์โลก

| --- | --- |
การแข่งหรือฤดูกาลปัจจุบัน:  บาสเกตบอลหญิงชิงแชมป์โลก 2014

กีฬา: บาสเกตบอล
ก่อตั้ง: 1953
จำนวนทีม: 16
ทวีป: ฟีบา (International)
ทีมชนะเลิศปัจจุบัน:  สหรัฐ (10th title)
ทีมชนะเลิศสูงสุด:  สหรัฐ (10 titles)
บาสเกตบอลหญิงชิงแชมป์โลก (อังกฤษ: FIBA Women's Basketball World Cup) เป็นการแข่งขันบาสเกตบอลหญิงระหว่างประเทศ